Le fa go ntse jalo, kwa bokhutlong jwa 1994 ofisi ya lekala ya Basupi ba ga Jehofa e ne ya abela setlhopha sa babulatsela ba ba kgethegileng kana barutisi ba nako e e tletseng ba Baebele gore ba ye go direla kwa Phuthegong ya Ríohacha. Babulatsela bano ba ne ba kopa Mosupi mongwe wa Mo-Wayuu gore a ba rute Se-Wayuunaiki. Fa badiredi bano ba sena go tshwara dithero dingwe tse di sa raraanang ka tlhogo ba ne ba tswa ba ya tshimong mme ka bonako fela ba ne ba bona phetogo e kgolo mo tseleng e batho ba neng ba arabela ka yone. Le fa barutisi bano ba Baebele ba ne ba bua Se-Wayuunaiki se se robegileng, beng ba matlo ba ne ba gakgamala tota mme ba ne ba rata go reetsa, ka dinako tse dingwe bone ka bobone ba ne ba tsweletsa motlotlo ka Se-Spain se ba sa se itseng sentle!